**รายงานการศึกษาผลการเรียนรู้ของผู้เรียนและผลการสอน**

**ของครูผู้สอน ในการจัดการเรียนการสอน**

**รายวิชาหน้าที่พลเมืองและศีลธรรม รหัสวิชา 2000-1501**

 **ภาคเรียนที่ 1 ปีการศึกษา 2560**

**โดยใช้ชุดกิจกรรมวิชาหน้าที่พลเมืองและศีลธรรม**

**บานชื่น วีระวัฒนานนท์**

**ตำแหน่ง ครู วิทยฐานะ ชำนาญการพิเศษ**

**วุฒิการศึกษา :**

 **ปริญญาตรี ครุศาสตร์บัณฑิต (สังคมศึกษา)**

 **ปริญญาโท ครุศาสตร์มหาบัณฑิต (การสอนสังคมศึกษา)**

**แผนกวิชาสามัญ วิทยาลัยอาชีวศึกษาอุตรดิตถ์**

**สำนักงานคณะกรรมการการอาชีวศึกษา**

**ภาคเรียนที่ 1 ปีการศึกษา 2560**

**การวิจัยในชั้นเรียนเรื่อง** การศึกษาผลการเรียนรู้ของผู้เรียนและผลการสอนของครูผู้สอน ในการจัดการเรียน

 การสอนรายวิชาหน้าที่พลเมืองและศีลธรรม รหัสวิชา 2000-1501 ภาคเรียนที่ 1

 ปีการศึกษา 2560 โดยใช้ชุดกิจกรรมวิชาหน้าที่พลเมืองและศีลธรรม

**ปีการศึกษา** ภาคเรียนที่ 1 ปีการศึกษา 2560

**ผู้วิจัย** นางบานชื่น วีระวัฒนานนท์ ตำแหน่ง ครู คศ.3 วิทยาลัยอาชีวศึกษาอุตรดิตถ์

**บทคัดย่อ**

 การวิจัยในชั้นเรียนเรื่อง การศึกษาผลการเรียนรู้ของผู้เรียนและผลการสอนของครูผู้สอน ในการจัดการเรียนการสอนรายวิชาหน้าที่พลเมืองและศีลธรรม รหัสวิชา 2000-1501 ภาคเรียนที่ 1 ปีการศึกษา 2560 โดยใช้ชุดกิจกรรมวิชาหน้าที่พลเมืองและศีลธรรม มีวัตถุประสงค์ดังนี้ 1) เพื่อศึกษาผลการเรียนรู้ด้านพุทธิพิสัย ทักษะพิสัย และจิตพิสัย ของผู้เรียนที่เรียนรายวิชาหน้าที่พลเมืองและศีลธรรม รหัสวิชา 2000-1501 โดยใช้ชุดกิจกรรมวิชาหน้าที่พลเมืองและศีลธรรม 2) เพื่อศึกษาคุณภาพการสอนของครูผู้สอนรายวิชาหน้าที่พลเมืองและศีลธรรม รหัสวิชา 2000-1501 โดยใช้ชุดกิจกรรมวิชาหน้าที่พลเมืองและศีลธรรม 3) เพื่อศึกษาความพึงพอใจของผู้เรียนที่มีต่อการจัดการเรียนการสอนของครูผู้สอนรายวิชาหน้าที่พลเมืองและศีลธรรม

รหัสวิชา 2000-1501 โดยใช้ชุดกิจกรรมวิชาหน้าที่พลเมืองและศีลธรรม ประชากรที่ใช้ในการวิจัยครั้งนี้ เป็นนักเรียนระดับชั้นประกาศนียบัตรวิชาชีพ ปีที่ 1 สาขางานคอมพิวเตอร์ธุรกิจ สาขางานอาหารและโภชนาการ สาขางานการโรงแรม สาขางานการท่องเที่ยว สาขางานแฟชั่นและสิ่งทอ สาขางานคอมพิวเตอร์กราฟิก และสาขางานธุรกิจค้าปลีก จำนวนทั้งสิ้น 261 คน ที่เรียนรายวิชาหน้าที่พลเมืองและศีลธรรม รหัสวิชา 2000-1501 ภาคเรียนที่ 1 ปีการศึกษา 2559 เครื่องมือที่ใช้ในการวิจัยมีดังนี้ 1) แผนการเรียนรู้รายวิชาหน้าที่พลเมืองและศีลธรรม รหัสวิชา 2000-1501 2) ชุดกิจกรรมวิชาหน้าที่พลเมืองและศีลธรรม 3) แบบประเมินผลการปฏิบัติกิจกรรม 4) แบบทดสอบวัดผลสัมฤทธิ์ทางการเรียน 4) แบบประเมินความพึงพอใจ สถิติที่ใช้ในการวิเคราะห์ข้อมูลประกอบด้วย ค่าร้อยละ (%) ค่าเฉลี่ย () ค่าส่วนเบี่ยงเบนมาตรฐาน (S.D.) และค่าสัมประสิทธิ์

การกระจาย (C.V.) ผลการวิจัยพบว่า

 1. ผลการศึกษาผลการเรียนรู้ของผู้เรียนที่เรียนรายวิชาหน้าที่พลเมืองและศีลธรรม รหัสวิชา 2000-1501 ในภาคเรียนที่ 1 ปีการศึกษา 2560 โดยใช้ชุดกิจกรรมวิชาหน้าที่พลเมืองและศีลธรรม พบว่า

 1.1 ผลการประเมินคะแนนด้านพุทธิพิสัย ด้านทักษะพิสัย และด้านจิตพิสัย มีดังนี้

 คะแนนพุทธิพิสัยโดยภาพรวม มีคะแนนเฉลี่ย 23.36 คะแนน จากคะแนนเต็ม 40 คะแนน

คิดเป็นร้อยละ 58.39 ค่าเบี่ยงเบนมาตรฐานของคะแนนเฉลี่ย 1.86 แต่เมื่อพิจารณาเป็นรายกลุ่มแล้ว พบว่า กลุ่ม ชอท. 1 มีคะแนนเฉลี่ยสูงสุด (= 27.29) รองลงมาเป็น กลุ่ม ชศค. 1 (= 25.72) กลุ่ม ชพล. 1

(= 24.83) กลุ่ม ชพค. 1/1 (= 23.96) กลุ่ม ชพค. 1/3 (= 22.83) กลุ่ม ชคอ. 1/2 (= 22.60)

กลุ่ม ชคร. 1 (= 22.20) กลุ่ม ชธฟ. 1 (= 22.05) กลุ่ม ชพธ. 1 (= 22.00) กลุ่ม ชพค. 1/2

(= 21.90) และ กลุ่ม ชคอ. 1/1 (= 21.54) ตามลำดับ

 คะแนนทักษะพิสัยโดยภาพรวม มีคะแนนเฉลี่ย 33.40 คะแนน จากคะแนนเต็ม 40 คะแนน

คิดเป็นร้อยละ 83.49ค่าเบี่ยงเบนมาตรฐานของคะแนนเฉลี่ย 1.35 แต่เมื่อพิจารณาเป็นรายกลุ่มแล้ว พบว่า

กลุ่ม ชอท. 1 มีคะแนนเฉลี่ยสูงสุด (= 35.50) รองลงมาเป็น กลุ่ม ชศค. 1 (= 34.84) กลุ่ม ชพล. 1

(= 34.83) กลุ่ม ชพค. 1/3 (= 33.70) กลุ่ม ชพค. 1/1 (= 33.39) กลุ่ม ชคอ. 1/2 (= 33.20)

กลุ่ม ชพธ. 1 (= 33.13) กลุ่ม ชพค. 1/2 (= 33.10) กลุ่ม ชธฟ. 1 (= 32.05) กลุ่ม ชคอ. 1/1

(= 32.92) และ กลุ่ม ชคร. 1 (= 30.70) ตามลำดับ

 คะแนนจิตพิสัยโดยภาพรวม มีคะแนนเฉลี่ย 18.40 คะแนน จากคะแนนเต็ม 20 คะแนน

คิดเป็นร้อยละ 91.98 ค่าเบี่ยงเบนมาตรฐานของคะแนนเฉลี่ย 0.74 แต่เมื่อพิจารณาเป็นรายกลุ่มแล้วพบว่า กลุ่ม ชอท. 1 มีคะแนนเฉลี่ยสูงสุด (= 19.21) รองลงมาเป็น กลุ่ม ชคอ. 1/2 (=19.00) กลุ่ม ชศค. 1

(= 18.96) กลุ่ม ชพล. 1 (= 18.94) กลุ่ม ชพค. 1/1 (= 18.82) กลุ่ม ชพค. 1/3 และ กลุ่ม ชพธ. 1

(= 18.50) กลุ่ม ชธฟ. 1 (= 18.20) กลุ่ม ชพค. 1/2 (= 17.93) กลุ่ม ชคอ. 1/1 (= 17.50) และ กลุ่ม ชคร. 1 (= 16.80) ตามลำดับ

 จากการเปรียบเทียบค่าร้อยละของคะแนนเฉลี่ย ที่เป็นผลการเรียนรู้ของผู้เรียนทั้ง 3 ด้านแล้ว พบว่า ด้านจิตพิสัยมีค่าร้อยละของคะแนนเฉลี่ยสูงสุด (ร้อยละ 91.98) รองลงมาเป็นด้านทักษะพิสัย (ร้อยละ 83.49) และด้านพุทธิพิสัย (ร้อยละ 58.39) ตามลำดับ

 1.2 ผลการประเมินระดับผลการเรียนของผู้เรียน จากจำนวนผู้เรียนทั้งสิ้น 250 คน ผ่านเกณฑ์

การประเมินผลการเรียน จำนวน 247 คน คิดเป็นร้อยละ 98.80 และไม่ผ่านเกณฑ์การประเมิน จำนวน 3 คน คิดเป็นร้อยละ 1.20 ของจำนวนผู้เรียนทั้งหมด มีผู้เรียนที่ผ่านเกณฑ์การประเมินนั้น ส่วนมากมีผลการเรียนอยู่ในระดับ 4 มากที่สุด (จำนวน 82 คน คิดเป็นร้อยละ 32.80) รองลงมาเป็น ระดับ 3 (จำนวน 56 คน คิดเป็นร้อยละ 22.40) ระดับ 3.5 (จำนวน 53 คน คิดเป็นร้อยละ 21.20) ระดับ 2.5 (จำนวน 33 คน คิดเป็นร้อยละ 13.20) ระดับ 2 (จำนวน 17 คน คิดเป็นร้อยละ 6.80) ระดับ 1.5 (จำนวน 4 คน คิดเป็นร้อยละ 1.60) และ ระดับ 1 (จำนวน 2 คน คิดเป็นร้อยละ 0.80) ตามลำดับ

 2. ผลการศึกษาคุณภาพการสอนของครูผู้สอน ที่ปฏิบัติหน้าที่การสอนรายวิชาหน้าที่พลเมืองและศีลธรรม รหัสวิชา 2000-1501 ในภาคเรียนที่ 1 ปีการศึกษา 2560 ซึ่งพิจารณาจากค่าสัมประสิทธิ์การกระจาย(C.V.) ของคะแนนเฉลี่ยที่เป็นผลการเรียนรู้ของผู้เรียนทั้ง 3 ด้าน ทั้งด้านพุทธิพิสัย ด้านทักษะพิสัย และด้านจิตพิสัย พบว่า ค่าสัมประสิทธิ์การกระจาย (C.V.) ต่ำกว่า 10 % ทั้ง 3 ด้าน โดยด้านจิตพิสัย มีค่าสัมประสิทธิ์การกระจายต่ำสุด (C.V.= 4.01 %) รองลงมาเป็นด้านทักษะพิสัย (C.V.= 4.04 %) และ ด้านพุทธิพิสัย

(C.V. = 7.98 %) ตามลำดับ แสดงว่า คุณภาพการสอนของครูผู้สอนอยู่ในระดับดีทั้ง 3 ด้าน ซึ่งเป็นไปตามเกณฑ์ที่กำหนด : ค่า C.V. ต่ำกว่า 10 % หมายถึง คุณภาพการสอนอยู่ในระดับดี ค่า C.V. ระหว่าง 10 - 15 % หมายถึง คุณภาพการสอนอยู่ในระดับพอใช้ และ ค่า C.V. มากกว่า 15 % หมายถึง คุณภาพการสอนอยู่ในระดับต้องปรับปรุง (ยุทธ ไกยวรรณ์, 2549 : 89)

 3. ผลการศึกษาความพึงพอใจของผู้เรียนที่มีต่อการจัดการเรียนการสอนรายวิชาหน้าที่พลเมืองและศีลธรรม รหัสวิชา 2000-1501 ในภาคเรียนที่ 1 ปีการศึกษา 2560 พบว่า ผู้เรียนส่วนมากมีความพึงพอใจโดยภาพรวมอยู่ในระดับมากที่สุด (= 4.89, S.D.= 0.42)